windies cricketer chris gayle wins sydney defamation case
మసాజ్ థెరపిస్ట్ కేసు.. గేల్ గెలిచాడు
మహిళా మసాజ్ థెరపిస్ట్‌కు తాను మర్మంగాల్ని చూపించానంటూ ప్రచురితమైన కథనం అవాస్తవామని గేల్ నిరూపించాడు.
TNN | Updated:
Oct 30, 2017, 03:56PM IST
ఆస్ట్రేలియా పత్రికలపై పరువు నష్టం దావా కేసులో వెస్టిండీస్ క్రికెటర్ క్రిస్ గేల్ విజయం సాధించాడు. మహిళా ఫిజియోథెరఫిస్ట్&zwnj;కు మర్మాంగాన్ని చూపించాడంటూ క్రిస్ గేల్&zwnj;పై ఆస్ట్రేలియాకు చెందిన ఫెయిర్&zwnj;ఫాక్స్ మీడియా గ్రూపు&zwnj;లో వెలువడిన కథనం తప్పని సిడ్నీ జ్యూరీ తీర్పు వెలువరించింది. సిడ్నీలో లియాన్నే రసెల్ అనే మసాజ్&zwnj; థెరపిస్ట్&zwnj;తో గేల్ అసభ్యంగా వ్యవహరించాడని ఆ గ్రూప్&zwnj;నకు చెందిన పత్రికలు రాసుకొచ్చాయి. కానీ అలాంటి సంఘటనేదీ జరగలేదని గేల్ వాదించాడు. నష్ట పరిహారం కోరుతూ కోర్టును ఆశ్రయించాడు.
ఈ విషయమై ఆరు రోజుల పాటు విచారణ జరిగింది. డ్రెస్సింగ్ రూంలో గేల్ తనకు పాక్షికంగా ఎక్స్&zwnj;పోజ్ చేశాడని మసాజ్ థెరపిస్ట్ రసెల్ న్యాయస్థానానికి తెలిపింది. గేల్&zwnj;తో డ్రెస్సింగ్ రూంలో ఉన్న డ్వేన్ స్మిత్ కూడా గేల్&zwnj;కు బాసటగా నిలిచాడు. కేసు గెలిచిన అనంతరం గేల్ మీడియాతో మాట్లాడుతూ.. నేనే తప్పు చేయలేదు. నేను మంచోణ్నే అని చెప్పాడు.
ఫెయిర్ ఫాక్స్ జర్నలిస్టులు గేల్ కెరీర్&zwnj; నాశనం చేయాలనుకున్నారని గేల్ తరఫున వాదించిన న్యాయవాదులు ఆరోపించారు. సిడ్నీ మార్నింగ్ హెరాల్డ్, ది ఏజ్, ది కాన్&zwnj;బెర్రా టైమ్స్&zwnj;లో ప్రచురితమైన కథనాలు దురుద్దేశంతో కూడినవేనని న్యాయస్థానం వ్యాఖ్యానించింది. పై కోర్టులో అపీల్ చేయాలా లేదా అని విషయాన్ని పరిశీలిస్తామని ఫెయిర్ పాక్స్ తెలిపింది. అపీల్&zwnj;కు వెళ్లకపోతే సంస్థ భారీ మొత్తంలో నష్టపరిహారం చెల్లించాల్సి ఉంటుందని ఫెయిర్ ఫాక్స్ ప్రతినిధి తెలిపారు.